తోటకాష్టకమ్

విదితాఖిల శాస్త్ర సుధా జలధే
మహితోపనిషత్-కథితార్థ నిధే |
హృదయే కలయే విమలం చరణం
భవ శంకర దేశిక మే శరణమ్ || 1 ||

కరుణా వరుణాలయ పాలయ మాం
భవసాగర దుఃఖ విదూన హృదమ్ |
రచయాఖిల దర్శన తత్త్వవిదం
భవ శంకర దేశిక మే శరణమ్ || 2 ||

భవతా జనతా సుహితా భవితా
నిజబోధ విచారణ చారుమతే |
కలయేశ్వర జీవ వివేక విదం
భవ శంకర దేశిక మే శరణమ్ || 3 ||

భవ ఎవ భవానితి మె నితరాం
సమజాయత చేతసి కౌతుకితా |
మమ వారయ మోహ మహాజలధిం
భవ శంకర దేశిక మే శరణమ్ || 4 ||

సుకృతే‌உధికృతే బహుధా భవతో
భవితా సమదర్శన లాలసతా |
అతి దీనమిమం పరిపాలయ మాం
భవ శంకర దేశిక మే శరణమ్ || 5 ||

జగతీమవితుం కలితాకృతయో
విచరంతి మహామాహ సచ్ఛలతః |
అహిమాంశురివాత్ర విభాసి గురో
భవ శంకర దేశిక మే శరణమ్ || 6 ||

గురుపుంగవ పుంగవకేతన తే
సమతామయతాం న హి కో‌உపి సుధీః |
శరణాగత వత్సల తత్త్వనిధే
భవ శంకర దేశిక మే శరణమ్ || 7 ||

విదితా న మయా విశదైక కలా
న చ కించన కాంచనమస్తి గురో |
దృతమేవ విధేహి కృపాం సహజాం
భవ శంకర దేశిక మే శరణమ్ || 8 ||

Web Url: http://www.vignanam.org/veda/totakaashtakam-telugu.html